KYK: Harry & Meghan: Agter die skerms, én dit wat nie uitgesaai is | Netwerk24
'n Vyf maand oue baba is dood nadat 'n minibustaxi die vrou getref het wat die baba gedra het.
'Dit het gesorg dat ek ekstra oorgehaal was om hom te klop.'
Voormalige Protea-afrigter rig nou skool af
Sy het die nasionale span in 2006 en 2007 afgerig.
Jy kan nou ou filmnegatiewe "ontwikkel" en vir die familie WhatsApp - sonder dat dit jou 'n sent kos.
Die akteur Andre Jacobs dink kykers beskou sy karakter in die kykNET-sepie Suidooster as 'n simpel vent.
William, Harry stap nie langs mekaar by begrafnis
Van 'n versoening tussen prins William en prins Harry gaan daar nie veel te sien wees wanneer hulle Saterdag hul laaste eer aan hul geliefde oupa Philip betoon nie.
Empatiese 'Nomadland' se swerwers gryp kyker aan
Met 'n kamera gefokus op uitgestrekte vergesigte tot by die einders van ongerepte landskappe is Nomadland ongetwyfeld 'n rolprent vir die grootskerm. Dit is verfilm in Suid-Dakota se Badlands- nasionale park in Amerika, asook in die noorde van Kalifo
Deur Arlene Prinsloo 09 Maart 2021 08:31
Hy wou egter seker maak almal weet dit was nie koningin Elizabeth of prins Philip nie.
Na afloop van die opname van Oprah Winfrey se onderhoud met Harry en sy vrou, Meghan, hertogin van Sussex, het hy vir haar gesê hy wil hê sy moet weet dat dit nie sy ouma óf sy oupa was nie.
Nadat die onderhoud Sondagaand in Amerika uitgesaai is, het Winfrey verder op CBS se oggendprogram nabetragting gehou en gesê Harry wou egter nie sê wie dit was wat oor die ongebore Archie se velkleur bekommerd was nie.
Rassisme en Meghan se gedagtes oor selfdood was twee van die opspraakwekkendste onthullings in die onderhoud, wat Maandagaand in Suid-Afrika uitgesaai is.
Die Sussexe lê die blaam vir hul besluit om Brittanje te verlaat voor die deur van rassisme, die poniepers, asook die koninklike familie en die instelling van die monargie se onvermoë om hulle te beskerm en te ondersteun.
Terwyl Winfrey haar indrukke van die onderhoud op CBS gegee het, het sy video-insetsels gedeel wat nie uitgesaai is nie.
Die gesprek tussen Winfrey en Meghan, en later ook Harry, is by 'n vriend van Winfrey se huis opgeneem en het drie en 'n half uur se materiaal opgelewer.
Dit moes daarna tot een uur en 25 minute geredigeer word.
In een van die video-insetsels wat nie as deel van die onderhoud uitgesaai is nie, sê Harry rassisme in Brittanje het 'n groot rol gespeel in sy besluit om die land te verlaat.
Een van die gaste by 'n Sentebale-liefdadigheidsete (een van sy laaste pligte as koninklike) het aan Harry gesê Brittanje is 'n verkrampte samelewing.
Die betrokke gas, wat vriende is met baie van die Britse koerantredakteurs, het vir hom gesê hy moenie oorlog verklaar teen die media nie omdat hulle hom sal verwoes.
Harry het geantwoord dat Brittanje nie 'n verkrampte samelewing is nie, maar dat veral die poniepers verkramp is.
Harry het vir die gas gesê hy verskil geheel en al van hom dat die Britse samelewing verkramp is en dat hy dink die Britse pers is eerder verkramp, maar as die bron van inligting rassisties, bekrompe of bevooroordeeld is, syfer dit deur tot die res van die samelewing.
William kan nie wegstap soos Harry nie
Op Winfrey se vraag of enige familielede na hom uitgereik het om verskoning te vra vir die redes dat hy gevoel het hy moet as senior koninklike terugstaan, het Harry gesê ná drie jaar waarin hy om hulp gevra en gevisualiseer het hoe dit alles kan eindig, "was dit ... is dit steeds moeilik". Hy sê hy was deel van die stelsel en hy is baie bewus daarvan dat sy broer nie daardie stelsel kan verlaat nie.
Winfrey is blitsig om te vra of sy broer die stelsel wil verlaat. Harry antwoord dat hy nie namens sy broer kan praat nie.
WATCH: @Oprah asks Prince Harry if family members reached out to apologize for the reasons he felt he had to leave."No, sadly not." #OprahMeghanHarry pic.twitter.com/2NtGZcmB5A
Op die vraag of prins Charles dink die koninklike wêreld is toksies, sê Harry hy dink sy pa het vrede gemaak daarmee.
"Hoekom kon jy nie vrede maak nie?" vra Winfrey. Meghan antwoord eerste dat dit oor rassisme en die sosiale media was. "Dit was soos die Wilde Weste. Die feit dat ek 'n Amerikaner is, het oor die oseaan versprei. Die geraasvlakke was ongelooflik."
"Jy het dus gevoel of jy internasionaal geboelie word?" vra Winfrey.
Meghan sê die reaksie op sosiale media, veral omdat sy ook nie Brits is nie, was oorweldigend.
Indien lede van Harry se familie dink haar ervaring was dieselfde as toe Catherine Waity Kaity gedoop is omdat sy so lank vir William moes wag om die ja-woord te vra ... Dis "nie dieselfde nie. Onbeskoftheid en rassisme is nie dieselfde nie."
Meghan oor haar pa
Meghan sê sy het probeer om beide haar pa, Thomas Markle, en ma, Doria Ragland, teen die pers te beskerm.
"Het dit soos verraad gevoel toe jy uitvind dat jou pa saam met die media werk?" vra Winfrey.
Meghan draai haar kop skuins en sê sy weet nie of sy eens gemaklik is om daaroor te praat nie.
"Indien ons van die woord verraad gebruik gaan maak, is dit omdat ek hom gevra het.
"Dit val my by, die kommunikasiespan het vir ons gesê die poniepers het die storie oor my pa se samewerking met die steelfotograaf 'n maand lank teruggehou om dit eers die Sondag voor die troue te plaas – om die meeste drama te kry, wat ook 'n sleutelpunt in hierdie storie is: Hulle doen nie verslag oor die nuus nie; hulle maak die nuus."